આણંદમાં સ્પંદન ટ્રસ્ટ દ્વારા કપડા વિતરણનો કાર્યક્રમ બે દિવસ સુધી ચાલ્યો હતો. આ કાર્યક્રમની મુખ્ય વાત એ હતી કે કોલેજના પ્રથમ વર્ષમાં અભ્યાસ કરતા વિદ્યાર્થીઓ દ્વારા કાર્યક્રમ યોજવામાં આવ્યો હતો. કપડા વિતરણના કાર્યક્રમ માટે કોઇ એક સ્થળ પર પસંદગી ઉતારવાને બદલ તથા પોતાની અનુકૂળતાવાળા દિવસના સમયને બદલે આણંદ સ્પંદન ટીમના સભ્યોએ નિરાધાર, ભિક્ષુક તથા જેમને ખરા અર્થમાં વસ્ત્રોની જરૂર હોય એવા લોકોને રેલવે સ્ટેશન, બસ સ્ટેશન તથા ફૂટપાથ સહિતના વિસ્તારોમાં રાત્રિના સમયમાં કપડા વિતરણ કર્યું હતું.